Diari Oficial de la Generalitat Valenciana


Sumari del DOGV 4773, del 11-06-2004 (2004/6003)

Concurs número 05C04023. Gestió de servicis públics portuaris en una zona nauticoesportiva 2 al port de Borriana (Castelló).
----------------------------------------------------------------------------------------------------------------------------

### Dades del document

Número de DOGV
:   4773

Data del DOGV
:   11-06-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/6003


Data del document
:   07-06-2004

Organisme emissor
:   Conselleria d'Infraestructures i Transport

Tipus de document
:   Concurs

Correcció d'errades

Anàlisi jurídica

 Descriptors 

:   * contracte administratiu

Concurs número 05C04023. Gestió de servicis públics portuaris en una zona nauticoesportiva 2 al port de Borriana (Castelló). [2004/X6003]
  
1. Entitat adjudicadora
  
a) Organisme: Conselleria d'Infraestructures i Transport.
  
b) Dependència que tramita l'expedient: Servici de Gestió de Ports.
  
c) Número d'expedient: 05C04023.
  
2. Objecte del contracte
  
a) Descripció de l'objecte: Contracte de gestió de servicis públics portuaris en la modalitat de concessió en una zona nauticoesportiva 2 al port de Borriana (Castelló).
  
b) Lloc d'execució: port de Borriana (Castelló).
  
c) Termini d'execució: les obres s'executaran d'acord amb el projecte de construcció que aprove l'administració, i el termini d'execució serà el que s'establisca en la resolució d'aprovació d'este.
  
d) El contracte comprén l'execució d'obres. L'adjudicatari executarà almenys les obres assenyalades en la prescripció 4a de les relatives a les obres del plec de prescripcions tècniques particulars.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs amb procediment obert, modalitat de concessió.
  
4. Pressupost base de licitació o cànon d'explotació. Import total.
  
Import cànon anual: 50.000 euros + IVA.
  
5. Garanties
  
- Provisional: 50.000 euros
  
- Definitiva:
  
D'obres:
  
- una primera, equivalent al 15 (quinze) per 100 del pressupost global de licitació corresponent a les obres i instal'lacions arreplegades en el projecte bàsic presentat en la licitació, excloent la part de pressupost corresponent a obres i instal'lacions que s'han de realitzar en l'exterior dels terrenys objecte de concessió.
  
- una segona, que respondrà de la redacció del projecte de construcció, direcció i execució de les obres que s'han de realitzar en l'exterior dels terrenys objecte de concessió, per import del 100% del seu pressupost global de licitació, i este puja a 1.500.112 euros.
  
D'explotació: 50.000 euros.
  
6. Obtenció de documents i informació:
  
a) Entitat. Conselleria d'Infraestructures i Transport. Centre de Desenvolupament Marítim.
  
b) Adreça:
  
- A València: av. de Blasco Ibáñez, 50. 46479. Servici de Gestió de Ports
  
- A Castelló: av. d'Aguilera, 1. 03778.
  
c) Data límit d'obtenció de documents i informació: coincident amb la data límit de recepció d'ofertes que s'indica més endavant.
  
7. Requisits específics del contractista. Solvència econòmica i financera i solvència tècnica i professional: s'acreditaran pels mitjans que establix el plec de clàusules administratives particulars relatives al concurs en la clàusula 3a.
  
8. Presentació de les ofertes o de les sol·licituds de participació
  
a) Data límit de presentació:
  
Les proposicions per a participar en el concurs es presentaran en el termini de dos mesos naturals, comptadors a partir de l'endemà de la inserció de l'anunci corresponent en el DOGV
  
b) Documentació que integrarà les ofertes: es presentaran dos sobres, firmats i tancats, i es farà constar en cada un del sobres el respectiu contingut, el nom del licitador i el número d'expedient a què concorre. El contingut serà el següent:
  
- Sobre A: capacitat per a contractar. Documentació administrativa per a la qualificació prèvia, en la forma que determina la clàusula 6a Contingut de les ofertes, plec de clàusules administratives particulars relatives al concurs
  
- Sobre B: Documentació tecnicoeconòmica en la qual s'inclou la proposició econòmica, en la forma que determina la clàusula abans citada.
  
c) Lloc de presentació: Registre General de la Conselleria d'Infraestructures i Transport, av. de Blasco Ibáñez núm. 50 de València, de 9 a 14 hores, en dies hàbils, de dilluns a divendres.
  
d) Termini durant el qual el licitador es veu obligat de mantindre la seua oferta: tres mesos des de la data d'obertura de proposicions.
  
9. Obertura de les ofertes:
  
a) Entitat. Conselleria d'Infraestructures i Transport. Centre de Desenvolupament Marítim. Servici de Gestió de Ports.
  
b) Adreça: av. de Blasco Ibáñez, 50.
  
c) Localitat: València (46423).
  
d) La mesa de contractació qualificarà prèviament els documents presentats dins del termini i en la forma escaient i procedirà, en acte públic, a l'obertura de les proposicions presentades pels licitadors i les elevarà, amb l'acta i la proposta que estime pertinent a l'òrgan de contractació que haja d'efectuar l'adjudicació de la concessió.
  
10. Altres informacions: el termini d'adjudicació serà de 30 anys.
  
11. Despeses d'anuncis: les despeses originades pels anuncis públics que foren necessaris, com les de licitació, adjudicació, etc., seran a càrrec del concessionari, llevat que la quantia total supere el 0'5% del pressupost de licitació, i en este cas l'adjudicatari es farà càrrec només fins al límit esmentat del 0'5%.
  
València, 7 de juny de 2004.- El conseller: José Ramón García Antón.
  
Conselleria d'Infrastructures i Transport